ย่านชุมชนเก่า: ตลาดรอบสถานีรถไฟสารภี
ที่อยู่: ตำบลยางเนิ้ง อำเภอสารภี จังหวัดเชียงใหม่ ภาคเหนือ
ลักษณะสำคัญ: ตลาดรอบสถานีรถไฟสารภี เป็นชุมชนตลาด และชุมชนรอบทางรถไฟ จากประวัติของวัดแสนหลวงที่ตั้งอยู่ใกล้กับชุมชนสถานีรถไฟสารภี ระบุว่า พระเจ้ากาวิละและพญาจ่าบ้าน ได้นำทัพของพระเจ้าตากสินมาบุกตีเมืองคืนจากพม่าจนสำเร็จ แต่อยู่อย่างไม่สงบสุข เพราะขาดแคลนเสบียงอาหารและมีพม่ายกทัพมารบกวน จึงอพยพหนีลงมาอยู่ในพื้นที่นี้ตั้งแต่ปี พ.ศ. 2317 และเริ่มก่อสร้างแสนหลวงในปี พ.ศ. 2338 ชุมชนตั้งอยู่ทางใต้ของเทศบาลนครเชียงใหม่ มีลักษณะเป็นที่ราบ มีถนนตัดผ่านทั่วถึง มีสวนยาง และนาข้าวขึ้นแซมอยู่ตามที่ดินที่ไม่มีถนนตัดผ่าน มีลักษณะเป็นชุมชนเมือง มีเรือนไม้เดี่ยวจำนวนมากอยู่ในสภาพดี มีการปรับปรุงอาคารใช้งานเป็นร้านค้าโดยรอบริมถนนขนาด 2 เลน มีต้นยางนาสูงใหญ่จำนวนมากขึ้นอยู่ตามทาง ตามซอยย่อย ใช้งานเป็นย่านที่อยู่อาศัย